3. การประกอบธุรกิจของแต่ละสายผลิตภัณฑ์

ลักษณะผลิตภัณฑ์หรือบริการ

บริษัท ทิปโก้แอสฟัลท์ จำกัด (มหาชน) ก่อตั้งขึ้นเพื่อผลิตและจำหน่ายยางแอสฟัลต์อิมัลชัน (
ยางมะตอยน้ำ ) ยางโพลีเมอร์มอดิฟายด์แอสฟัลต์ ยางคัตแบคแอสฟัลต์ ยางมะตอยผสมสำเร็จ
วัสดุยารอยต่อคอนกรีต และจำหน่ายยางแอสฟัลต์ซีเมนต์
สำหรับใช้ในงานสร้างทางและซ่อมบำรุงผิวทางหลวง ผิว runway ของสนามบิน และผิวจราจรต่าง
ๆ

1. ลักษณะผลิตภัณฑ์ที่บริษัทฯผลิต

1.1 แอสฟัลต์อิมัลชัน (Asphalt Emulsion)
เป็นผลิตภัณฑ์ที่บริษัทฯเป็นผู้ผลิตและจำหน่ายโดยแบ่งออกเป็น 3 ประเภท คือ

ประเภทแยกตัวเร็ว (Rapid Setting) เหมาะสำหรับงานฉาบผิวทางประเภท Single และ 

  Double Surface Treatment

ข. ประเภทแยกตัวเร็วปานกลาง (Medium Setting) เหมาะสำหรับงานซ่อมสร้างถนนประเภท
Cold Mix overlay และ Patching

  ค. ประเภทแยกตัวช้า (Slow Setting) เหมาะสำหรับงานไพร์มโคท
  และงานฉาบผิวทางประเภท Slurry Seal และ Cape Seal

แอสฟัลต์อิมัลชัน เป็นส่วนผสมระหว่างแอสฟัลต์ซีเมนต์ สารเคมีและน้ำ
ดังนั้นจึงมีคุณสมบัติเหมือนแอสฟัลต์ซีเมนต์ ทั้งนี้ มีเพียงวิธีการใช้งานเท่านั้นที่แตกต่างกัน

1.2 ยางมะตอยคัตแบค (Cutback Asphalt) เป็นส่วนผสมระหว่างแอสฟัลต์ซีเมนต์กับสารละลาย
(Petroleum Solvents) สำหรับงานไพร์มโคท (Prime Coat) ปัจจุบันได้รับความนิยมน้อยลง
เนื่องจากมีราคาแพงกว่ายางมะตอยชนิดอื่น และทำให้เกิดมลภาวะทางอากาศ

1.3 Polymer Modified Asphalt (PMA) เป็นส่วนผสมของสารประกอบ Polymer
กับแอสฟัลต์ซีเมนต์ มีคุณสมบัติที่ยืดหยุ่นมากกว่าแอสฟัลต์ซีเมนต์ และเมื่อใช้ทำผิวถนน ทำผิว runway
สนามบินแล้ว
ทำให้ถนนมีอายุการใช้งานที่ยาวนานกว่าเมื่อเปรียบเทียบกับการใช้แอสฟัลต์ซีเมนต์ธรรมดา

1.4 ยางมะตอยผสมสำเร็จ (Premix) เป็นผลิตภัณฑ์สำเร็จรูปบรรจุถุงขายโดยบริษัทใช้ชื่อว่า
“TIPCO PREMIX” ผลิตภัณฑ์นี้เป็นส่วนผสมระหว่างหินที่ผ่านการคัดขนาดกับแอสฟัลต์อิมัลชัน
ทำให้เหมาะสำหรับนำไปใช้งานในการซ่อมแซมหลุมและรอยแตกของพื้นผิวถนนเดิมที่ราดแอสฟัลต์
หรือผิวทางที่ทำด้วยคอนกรีต ถนนเล็ก ๆ เช่น ในหมู่บ้านได้สะดวกและรวดเร็วมากขึ้น

1.5 Tipco Joint Sealer และ Tipco Joint Primer
เป็นยางมะตอยผสมมวลสารที่มีคุณสมบัติทนต่อสภาวะอากาศร้อนจัดและเย็นจัด มีความยืดหยุ่นตัวสูง
สามารถเกาะติดรอยต่อได้อย่าง เหนียวแน่น ใช้หยอดรอยต่อระหว่างช่วงถนนคอนกรีต โดยการทา
Joint Primer ลงบนรอย ต่อก่อนแล้วหยอด Joint Sealer ทับอีกครั้ง

2. ผลิตภัณฑ์ที่บริษัทฯเป็นผู้จำหน่าย

2.1 แอสฟัลต์ซีเมนต์ (Asphalt Cement) เป็นยางแอสฟัลต์ที่บริษัทฯ
สั่งซื้อจากทั้งในและต่างประเทศเพื่อนำมาใช้ในกระบวนการผลิต และจำหน่ายให้กับลูกค้า

  2.2 บริษัทฯเป็นผู้จำหน่ายน้ำมันดีเซลหมุนเร็ว และน้ำมันเตา

ปัจจัยสำคัญที่มีผลกระทบต่อโอกาสหรือข้อจำกัดการประกอบธุรกิจ

(1) บัตรส่งเสริมการลงทุน บริษัทฯ และบริษัทย่อยได้รับการส่งเสริมการลงทุนจาก
สำนักงานคณะกรรมการส่งเสริมการลงทุน
โดยได้รับการส่งเสริมการลงทุนในกิจการผลิตยางมะตอยน้ำ (Bitumen Emulsion) ประเภท
3.4 การผลิตผลิตภัณฑ์เคมีจากปิโตรเลียม, ผลิต MODIFIED ASPHALT ประเภท 3.4
การผลิตผลิตภัณฑ์เคมีจากปิโตรเลียม และผลิตยางมะตอยแปลงสภาพ ประเภท 6.21
การผลิตยางมะตอย ซึ่งสาระสำคัญเกี่ยวกับสิทธิประโยชน์และเงื่อนไขของบัตรส่งเสริมการลงทุน
มีรายละเอียดดังนี้

โรงงานที่ได้รับบัตรส่งเสริมการลงทุน

1. โรงงานนครราชสีมา ได้รับบัตรส่งเสริมการลงทุนดังนี้

1.1 เลขที่ 1127/2534 ลว. 22 ส.ค. 34 กำลังการผลิต AE 64,000 ตัน

1.2 เลขที่ 4111/2536(5-1127/2534) ลว. 27 ม.ค. 36 กำลังการผลิต AE 64,000 ตัน

1.3 เลขที่ 1070/2536 ลว. 10 มิ.ย. 36 กำลังการผลิต PMA 60,000 ตัน

1.4 เลขที่ 1072/2536 ลว. 10 มิ.ย. 36 กำลังการผลิต PMA 60,000 ตัน

1.5 เลขที่ 1066/2543 ลว. 18 ก.พ. 43 กำลังการผลิต AE 120,000 ตัน

2. โรงงานพิษณุโลก ได้รับบัตรส่งเสริมการลงทุนดังนี้

  2.1 เลขที่ 4275/2536 (6-1127/2534) ลว. 25 ก.พ. 36 กำลังการผลิต AE 64,000
  ตัน

  2.2 เลขที่ 1069/2536 ลว.10 มิ.ย. 36 กำลังการผลิต PMA 40,000 ตัน

  2.3 เลขที่ 1313/2540 ลว. 21 พ.ค. 40 กำลังการผลิต AE 250,000 ตัน Cutback
  20,000 ตัน PMA 100,000 ตัน

3. โรงงานเพชรบุรี ได้รับบัตรส่งเสริมการลงทุนดังนี้

  3.1 เลขที่ 1314/2540 ลว. 21 พ.ค. 40 กำลังการผลิต AE 200,000 ตัน Cutback
  20,000 ตัน PREMIX 200,000 ตัน

4. โรงงานสุราษฎร์ธานี ได้รับบัตรส่งเสริมการลงทุนดังนี้

  4.1 เลขที่ 1434/2539 ลว. 18 มิ.ย. 39 กำลังการผลิต AE 64,000 ตัน

  4.2 เลขที่ 1758/2539 ลว. 21 พ.ย. 39 กำลังการผลิต PMA 40,000 ตัน

  4.3 เลขที่ 1272/อ./2541ลว. 13 มิ.ย. 41 กำลังการผลิต AE 200,000 ตัน Cutback
  20,000 ตัน AC 60/70 700,000 ตัน PMA 100,000 ตัน

สิทธิประโยชน์และเงื่อนไขที่สำคัญ

  1. เครื่องจักร ได้รับการยกเว้นอากรขาเข้า

2. ยกเว้นภาษีเงินได้นิติบุคคลเป็นเวลา 8 ปี

3. ได้รับลดหย่อนภาษีการค้าสำหรับการขายผลิตภัณฑ์ ร้อยละ 90 ของอัตรา

4. ให้หักค่าขนส่ง ค่าไฟฟ้า ค่าประปา สองเท่าของค่าใช้จ่าย เป็นเวลา 10 ปี

  5. ให้หักเงินลงทุนในการติดตั้งหรือก่อสร้างสิ่งอำนวยความสะดวก ร้อยละ 25 ของเงินลง

  ทุน นอกเหนือจากหักค่าเสื่อมราคาตามปกติ

  6. ยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้าจากต่างประเทศเพื่อส่งออก

  ไปเป็นเวลา 5 ปี

7. ให้หักเงินได้พึงประเมินร้อยละ 5 ของรายได้ที่เพิ่มขึ้นจากปีก่อนจากการส่งออกเป็นเวลา

10 ปี

(2) สิทธิอื่น

สิทธิประโยชน์ทางภาษีสำหรับกิจการพาณิชย์นาวี

บริษัท เดลต้า ชิปปิ้ง จำกัด และบริษัท อัลฟ่า มารีไทม์ จำกัด ซึ่งเป็นบริษัทย่อย
ได้รับสิทธิประโยชน์ทางด้านภาษีหัก ณ ที่จ่าย เนื่องจากเป็นผู้ประกอบกิจการโดยหักภาษี ณ
ที่จ่ายสำหรับรายได้จากการให้เช่าเรือในอัตราร้อยละ 1 ของรายได้

บริษัท เดลต้า ชิปปิ้ง จำกัด ซึ่งเป็นบริษัทย่อย ได้รับยกเว้นภาษีเงินได้
สำหรับรายได้จากการขนส่งในต่างประเทศ ตามประกาศอธิบดีกรมสรรพากรเกี่ยวกับภาษีเงินได้
(ฉบับที่ 72)

(3) ข้อจำกัดในการประกอบธุรกิจ

การจำหน่ายยางแอสฟัลต์ให้กับลูกค้าหน่วยราชการ ต้องดำเนินการภายใต้ระเบียบ คำสั่ง
ของทางราชการดังต่อไปนี้ :-

  1. ระเบียบสำนักนายกรัฐมนตรีว่าด้วยการพัสดุ

  2. ผลิตภัณฑ์ของบริษัทฯ ต้องได้รับอนุญาตให้แสดงเครื่องหมายมาตรฐานผลิตภัณฑ์

  อุตสาหกรรม กระทรวงอุตสาหกรรม

  3. บริษัทฯ ต้องได้รับการรับรองระบบงานคุณภาพ มอก. ISO 9000
  โดยสถาบันรับรองมาตรฐานไอเอสโอ (MASCI)

  4. กรณีที่จำหน่ายยางแอสฟัลต์ให้กับส่วนราชการต่างๆ บริษัทฯ
  ต้องปฏิบัติตามระเบียบและคำสั่งของส่วนราชการที่เกี่ยวข้อง

การตลาดและภาวะการแข่งขัน

นโยบายและลักษณะการตลาดของผลิตภัณฑ์หรือบริการที่สำคัญ

  กลยุทธ์ในการแข่งขัน

บริษัทดำเนินธุรกิจผลิตและจำหน่ายผลิตภัณฑ์แอสฟัลต์เพื่อใช้ในงานก่อสร้างและบำรุงผิวทางตลอดเวลากว่า
20 ปี บริษัทฯ ได้ให้ความสำคัญอย่างยิ่งต่อการผลิตผลิตภัณฑ์ที่มีคุณภาพ
และการให้บริการอย่างมีประสิทธิภาพ
โรงงานที่ตั้งอยู่ทั่วทุกภูมิภาคของประเทศทำให้สามารถให้บริการแก่ลูกค้าได้อย่างรวดเร็ว
ทั้งนี้บริษัทฯได้จัดเตรียมรถบรรทุกเพื่อใช้ในการขนส่งยางมะตอยให้กับลูกค้ามากกว่า 350 คัน
มีเรือบรรทุกยางแอสฟัลต์ จำนวน 5 ลำ ไว้คอยบริการอยู่ตลอดเวลา การรับคำสั่งซื้อจากลูกค้า
การจัดส่ง ควบคุมด้วยระบบคอมพิวเตอร์ IBM AS400
เชื่อมโยงข้อมูลผ่านเครือข่ายสัญญาณดาวเทียม
ทำให้การติดต่อประสานงานกับลูกค้าเป็นไปด้วยความถูกต้อง แม่นยำ และรวดเร็ว
มีระบบงานที่ทันสมัย ดำเนินการผลิตตามมาตรฐานสากลของ The American Society for
Testing and Materials (ASTM), The American Association of State Highways
and Transportation Officials (AASHTO) บริษัทฯใช้ความรู้ทางเทคนิค (Technical
Know-how) ที่ทันสมัยจากต่างประเทศ และการควบคุมคุณภาพผลิตภัณฑ์ของบริษัทฯ
ผ่านกระบวนการควบคุมคุณภาพทุกขั้นตอน นับตั้งแต่การผลิต การคัดเลือกคุณภาพของวัตถุดิบต่าง ๆ
ที่จะนำมาใช้ การตรวจสอบด้วยเครื่องมือที่ทันสมัย ภายในห้องปฏิบัติการทดลอง
ตลอดจนการควบคุมคุณภาพระหว่างการจัดส่งไปยังลูกค้าโดยการผนึกด้วยซีลครั่ง ซีลพลาสติก
และซีลฝา เพื่อประกันว่า สินค้าจะถึงมือลูกค้าอย่างถูกต้องครบถ้วนทั้งปริมาณ และคุณภาพ
ปราศจากการปลอมปน สามารถตรวจสอบได้ มีการวิเคราะห์ปรับปรุงคุณภาพของแอสฟัลต์ชนิดต่าง ๆ
ให้พัฒนาอยู่เสมอ โดยได้รับการช่วยเหลือจากผู้เชี่ยวชาญต่างประเทศ

บริษัทฯ เป็นผู้ผลิตยางมะตอยน้ำรายแรกของประเทศไทย
ที่ได้รับการรับรองระบบการจัดการด้านคุณภาพ มอก./ISO 9001 จากสถาบันรับรองมาตรฐาน ISO
(สรอ.) นอกจากนี้บริษัทฯ ยังได้นำระบบการจัดการสิ่งแวดล้อม มอก./ISO 14000
ระบบการจัดการอาชีวอนามัยและความปลอดภัย (มอก. 18001) และระบบคุณภาพห้องปฏิบัติการ
มอก. 17025 มาเป็นมาตรฐานในการบริหารงานของบริษัทอีกด้วย

การแข่งขันด้านราคาบริษัทกำหนดส่วนลดให้กับลูกค้าแต่ละราย
โดยพิจารณาจากระยะเวลาที่เป็นลูกค้าของบริษัทฯ ปริมาณการสั่งซื้อของลูกค้า
ประวัติการชำระหนี้ของลูกค้า และราคาที่คู่แข่งขันเสนอให้กับลูกค้า

ลักษณะลูกค้า กลุ่มลูกค้าเป้าหมาย การจำหน่ายและช่องทางการจำหน่าย

โรงงานแต่ละแห่งของบริษัทฯมีคลังบรรจุสินค้าไว้คอยบริการลูกค้าตลอดเวลา ดังนั้นจึงมั่นใจได้ว่า
ลูกค้าจะได้รับสินค้าอย่างต่อเนื่องไม่ขาดแคลน และมีมาตรการ การควบคุม การบรรจุ
และการจัดส่งสินค้าที่รัดกุมได้มาตรฐาน

บริษัทฯจำหน่ายยางแอสฟัลต์อิมัลชันแอสฟัลต์ซีเมนต์ น้ำมันดีเซล และ น้ำมันเตาเป็นผลิตภัณฑ์หลัก
ส่วนแอสฟัลต์ประเภทอื่นมีจำหน่ายในสัดส่วนน้อยกว่า กลุ่มลูกค้าของบริษัทฯ แบ่งเป็น 2
กลุ่มใหญ่ซึ่งได้แก่ :-

1. ลูกค้าในประเทศ : คิดเป็นประมาณร้อยละ 64 ของรายได้ทั้งหมดของบริษัท ได้แก่

1.1 เอกชน : คิดเป็นประมาณร้อยละ 97.7 ของรายได้ในประเทศทั้งหมดได้แก่
ผู้รับเหมาสร้างทางจะซื้อยางแอสฟัลต์ไป
เพื่อรับจ้างสร้างทางและซ่อมบำรุงผิวทางให้กับหน่วยราชการตามข้อ 1. อีกทอดหนึ่ง
ลูกค้าภาคเอกชนนี้ไม่มีการทำสัญญาซื้อขายระหว่างกันกับบริษัท
แต่ส่วนใหญ่จะเป็นลูกค้าประจำของบริษัทฯ เนื่องจากความสัมพันธ์อันดีระหว่างกัน
และลูกค้าเชื่อถือในมาตรฐานของผลิตภัณฑ์ของบริษัทฯ

1.2 หน่วยงานราชการ : เป็นสัดส่วนประมาณร้อยละ 2.3 ของรายได้ในประเทศทั้งหมด
โดยหน่วยราชการดังกล่าว จะเป็นหน่วยงานที่รับผิดชอบในด้านการสร้างและซ่อมบำรุงทางโดยตรง
ซึ่งจะซื้อยางแอสฟัลต์ ไปดำเนินการเอง เช่น กรมทางหลวง กรมทางหลวงชนบท กรมชลประทาน
กรมโยธาธิการและผังเมือง องค์การบริหารส่วนจังหวัด เทศบาล เป็นต้น โดยทางบริษัทฯ
จะเข้าร่วมประมูลงานเพื่อจำหน่ายผลิตภัณฑ์ยางแก่ส่วนราชการเหล่านี้โดยตรง

2. ลูกค้าต่างประเทศ : คิดเป็นประมาณร้อยละ 36
ของรายได้จากผลิตภัณฑ์แอสฟัลต์อิมัลชันและแอสฟัลต์ซีเมนต์ของบริษัท ได้แก่
ลูกค้าในประเทศสาธารณรัฐประชาชนจีน ประเทศมาเลเซีย ประเทศอินโดนีเซีย
และประเทศแถบอินโดจีน

สภาพการแข่งขันภายในอุตสาหกรรม

อุตสาหกรรมการผลิตยางมะตอยเป็นอุตสาหกรรมที่มีผู้ผลิตน้อยราย
การแข่งขันจึงอยู่ในวงแคบไม่รุนแรงและในบางภาคเท่านั้น บริษัทฯ
มีการวางแผนกลยุทธ์ในการแข่งขันให้สอดคล้องกับภาวะอุตสาหกรรม
และเพื่อรักษาส่วนแบ่งการตลาดของบริษัทฯ
ไว้โดยเน้นที่จุดจัดจำหน่ายที่สามารถครอบคลุมลูกค้าทั่วประเทศ การให้บริการแก่ลูกค้าอย่างรวดเร็ว
การพัฒนาผลิตภัณฑ์โดยใช้เทคโนโลยีอันทันสมัยเพื่อให้เกิดมูลค่าเพิ่ม
อีกทั้งยังเน้นการให้คำปรึกษาและการบริการหลังการขาย

จำนวนคู่แข่งขันที่สำคัญมีอยู่ 4 ราย ดังนี้ :-

  1. บริษัท เอสโซ่ (ประเทศไทย) จำกัด (มหาชน)

  2. บริษัท เชลล์แห่งประเทศไทย จำกัด

  3. บริษัท น้ำมันคาลเท็กซ์ จำกัด

  4. บริษัท สตาร์ปิโตรเลียมรีไฟน์นิ่ง จำกัด

  แนวโน้มภาวะอุตสาหกรรม และสภาพการแข่งขันในอนาคต

ธุรกิจยางมะตอยเป็นธุรกิจที่ขึ้นอยู่กับงบประมาณของภาครัฐบาลเป็นหลัก
การประเมินถึงขนาดของธุรกิจเป็นเรื่องที่ทำได้ยาก
แต่เมื่อพิจารณาถึงแนวโน้มการเจริญเติบโตพอจะพิจารณาได้จากแผนพัฒนาเศรษฐกิจและสังคมแห่งชาติที่ยังคงเน้นการพัฒนาสาธารณูปโภคพื้นฐาน
(Infrastructure) รวมทั้งการเจริญเติบโตของเศรษฐกิจในแถบอินโดจีนและในประเทศจีน
ดังนั้นการมองอุตสาหกรรมยางมะตอยในอนาคตจะต้องมองถึงการส่งออกด้วย
ซึ่งบริษัทฯได้เตรียมรองรับการเจริญเติบโตและพัฒนาของอุตสาห-กรรมยางมะตอยไว้ โดยบริษัทฯ
มีเรือบรรทุกยางมะตอย เพื่อขนส่งยางมะตอยทั้งในและต่างประเทศ

การจัดหาผลิตภัณฑ์หรือบริการ

บริษัทฯ มีโรงงานและคลัง 5 แห่ง โดยตั้งอยู่ทั่วทุกภูมิภาคของประเทศ ดังนี้

โรงงานนครราชสีมา : 259 ซอย รพช.12032 ถนนมิตรภาพ ตำบลนากลาง อำเภอสูงเนิน

  จังหวัดนครราชสีมา 30380

  โทรศัพท์ (044) 335-495-9, 0-2273-6000 ต่อ 5347-9

  โทรสาร (044) 335-495-9

โรงงานพิษณุโลก : 271 หมู่ที่ 15 บ้านวังกุ่ม อำเภอบางระกำ จังหวัดพิษณุโลก 65140

โทรศัพท์ (055) 371-581-3, 371-461-2

โทรสาร (055) 371-461-2 ต่อ 360

โรงงานพระประแดง : 61 หมู่ที่ 5 ถนนสุขสวัสดิ์ ตำบลบางจาก อำเภอพระประแดง

(คลังแอสฟัลต์และน้ำมัน) จังหวัดสมุทรปราการ 10130

โทรศัพท์ 0-2463-0169-70, 0-2817-551-5

โทรสาร 0-2817-5117

โรงงานเพชรบุรี : 90 หมู่ที่ 5 ถนนเพชรเกษม ตำบลหนองชุมพลเหนือ อำเภอเขาย้อย

  จังหวัดเพชรบุรี 76140

โทร. (032) 565-117-9, 0-2273-6000 ต่อ 5502-4

โทรสาร 0-2273-6000 ต่อ 5501

โรงงานสุราษฎร์ธานี : 139/5 หมู่ 3 ตำบลท่าโรงช้าง อำเภอพุนพิน จังหวัดสุราษฎร์ธานี 84130

(บ.สุราษฎร์บิทูเมน) โทรศัพท์ (077) 357214-6

โทรสาร (077) 357217

  กำลังการผลิตรวม

  ตามบัตรส่งเสริมการลงทุน

+----------------------------------------------+-----------------------+
| ผลิตภัณฑ์                                       | กำลังการผลิต            |
+----------------------------------------------+-----------------------+
| แอสฟัลต์อิมัลชัน/ ยางคัตแบกแอสฟัลต์                  | 1,026,000             |
+----------------------------------------------+-----------------------+
| TIPCO PREMIX                                 | 200,000               |
+----------------------------------------------+-----------------------+
| ยางโพลีเมอร์มอดิฟายด์แอสฟัลต์                      | 400,000               |
+----------------------------------------------+-----------------------+
| แอสฟัลต์ซีเมนต์ 60/70                            | 700,000               |
+----------------------------------------------+-----------------------+

กำลังการผลิตรวมของบริษัท สุราษฎร์บิทูเมน จำกัด

นโยบายการผลิตที่สำคัญ

บริษัทฯ สามารถผลิตได้ถึงวันละ 3 กะ แต่เนื่องจากการผลิตของบริษัทฯ ขึ้นอยู่กับปริมาณการขาย
ไม่ใช่การผลิตเพื่อเป็นสินค้าคงคลัง
ดังนั้นจำนวนกะที่ผลิตจริงจึงเปลี่ยนแปลงไปตามปริมาณการขายในแต่ละช่วง
โดยปกติจะเดินเครื่องจักรการผลิตเพียง 1 กะ

การจัดหาวัตถุดิบ หรือผลิตภัณฑ์เพื่อจำหน่ายและผู้จำหน่ายวัตถุดิบ ( Supplier )

ประเภทและแหล่งที่มาของวัตถุดิบที่สำคัญ

วัตถุดิบหลักและการสั่งซื้อ

  1. แอสฟัลต์ซีเมนต์

แอสฟัลต์ซีเมนต์เป็นผลิตภัณฑ์พลอยได้จากกระบวนการกลั่นน้ำมัน
และกระบวนการผลิตน้ำมันหล่อลื่นพื้นฐาน บริษัทฯ
ใช้แอสฟัลต์ซีเมนต์เป็นวัตถุดิบหลักในการผลิตแอสฟัลต์อิมัลชัน ยางโพลีเมอร์มอดิฟายด์แอสฟัลต์
ยางมะตอยคัตแบค และยางมะตอยผสมสำเร็จ ในอดีต ประเทศไทยมีผู้ผลิตแอสฟัลต์ซีเมนต์น้อยราย
ทำให้ปริมาณการผลิตไม่เพียงพอต่อความต้องการใช้ภายในประเทศ จึงต้องนำเข้าจากต่างประเทศ
อย่างไรก็ตาม ในปี 2540 โรงงานผลิตน้ำมันหล่อลื่นพื้นฐานของบริษัท อุตสาหกรรมปิโตรเคมีกัลไทย
จำกัด (มหาชน) และโรงกลั่นน้ำมันของบริษัท สตาร์ปิโตรเลียม รีไฟน์นิ่ง จำกัด เริ่มทำการผลิต
ส่งผลให้ปริมาณการผลิตแอสฟัลต์ซีเมนต์ภายในประเทศมากขึ้นบริษัทฯ
จึงลดการนำเข้าแอสฟัลต์ซีเมนต์ลง และหันมาซื้อแอสฟัลต์ซีเมนต์ จากภายในประเทศแทน

  2. สารเคมี

สารเคมีที่บริษัทฯใช้ในการผลิตจะทำการนำเข้าจากต่างประเทศประมาณร้อยละ 60
ที่เหลือจะสั่งซื้อจากผู้ผลิตภายในประเทศ สารเคมีดังกล่าวแบ่งได้เป็น 2 ประเภท คือ

2.1 Solvent : ราคาจะแปรเปลี่ยนไปตามระดับราคาน้ำมัน
โดยจะซื้อจากผู้ผลิตภายในประเทศและไม่มีปัญหาเรื่องการขาดแคลนเนื่องจากเป็นวัตถุดิบที่หาซื้อได้ง่าย

2.2 Emulsifiers : เป็นสารเคมีหลายชนิดซึ่งอาจจะสั่งซื้อจากผู้ผลิตต่างประเทศหลายราย
โดยผ่านตัวแทนจำหน่ายหรือสั่งซื้อภายในประเทศซึ่งระดับราคาของ Emulsifiers ค่อนข้างคงที่

สภาพปัญหาของวัตถุดิบ

วัตถุดิบหลักของบริษัทฯ คือ แอสฟัลต์ซีเมนต์
ซึ่งเป็นวัสดุที่มีความหนืดสูงที่อุณหภูมิปกติและมีลักษณะเป็นของเหลวเมื่อมีอุณหภูมิสูงมากกว่า 120°C
ขึ้นไป
ดังนั้นปัญหาเกี่ยวกับวัตถุดิบจึงเป็นเรื่องในการเก็บรักษาและการขนย้ายที่จะต้องรักษาอุณหภูมิให้สูงอยู่ตลอดเวลา
เพื่อให้สามารถนำไปใช้ในการผลิตได้
ซึ่งบริษัทฯได้สร้างถังเก็บสำรองที่มีระบบการให้ความร้อนและรถขนส่งที่มีท่อเผาไว้อย่างเพียงพอ

สาระสำคัญของการซื้อวัตถุดิบ

บริษัทฯได้ทำสัญญาซื้อแอสฟัลต์ซีเมนต์จากบริษัท อุตสาหกรรมปิโตรเคมีกัลไทย จำกัด (มหาชน)
มีกำหนดระยะเวลา 10 ปี ราคาซื้อเป็นไปตามราคาตลาด โดยเริ่มซื้อครั้งแรกเมื่อประมาณกลางปี
2540 และได้มีการซื้อจากแหล่งอื่นๆ เป็นครั้งคราวด้วยทั้งจากภายในประเทศและต่างประเทศ
เพื่อประสิทธิภาพในการควบคุมต้นทุนวัตถุดิบ

วัตถุดิบและผู้จำหน่ายวัตถุดิบ

สัดส่วนการสั่งซื้อแอสฟัลต์ซีเมนต์ในปี 2546 ซื้อในประเทศ 79.55% และซื้อต่างประเทศ 20.45%

จำนวนผู้จำหน่ายวัตถุดิบที่สำคัญที่บริษัทฯ จัดหาและจัดซื้ออยู่มีดังนี้

ยางมะตอย 8 ราย

  โซลเวนท์ 5 ราย

  สารเคมีอื่น 8 ราย

  น้ำมัน 21 ราย

ระบบจัดการสิ่งแวดล้อม คุณภาพ และความปลอดภัย

กระบวนการผลิตของบริษัทฯ ไม่ก่อให้เกิดผลกระทบต่อสิ่งแวดล้อม
เนื่องจากสามารถนำวัตถุดิบเหลือใช้และน้ำเสียกลับเข้าไปใช้ในกระบวนการผลิตได้อีก
ดังนั้นน้ำทิ้งที่ระบายออกจากโรงงานจึงเป็นเพียงน้ำที่เกิดจากการใช้ในการอุปโภคเท่านั้น
เพื่อเป็นการสร้างความมั่นใจในกระบวนการผลิตของบริษัทฯ
และมีส่วนร่วมในการช่วยเหลือสังคมในการอนุรักษ์สิ่งแวดล้อมของประเทศ
จึงประกาศเป็นนโยบายสิ่งแวดล้อมของบริษัทฯ เพื่อควบคุมและจัดการของเสียหรือสิ่งปฏิกูล
และวัสดุที่ใช้งานแล้วอย่างเหมาะสม และไม่ส่งผลกระทบต่อสิ่งแวดล้อม
รวมทั้งสามารถนำกลับมาใช้ประโยชน์ให้มากที่สุด
บริษัทฯจึงได้รับการรับรองระบบการจัดการด้านสิ่งแวดล้อม (มอก 14001-2539)
จากสถาบันรับรองมาตรฐานไอเอสโอ (MASCI) จากสถาบันรับรองมาตรฐานไอเอสโอ (MASCI)
ตามใบรับรองเลขที่ EMS 03006/109 เมื่อวันที่ 24 มกราคม 2546

ยิ่งกว่านั้น เพื่อเป็นการรับรองว่าบริษัทฯ ได้มีการปรับปรุงคุณภาพของสินค้าและบริการอย่างต่อเนื่อง
โดยมุ่งสู่ความพึงพอใจของลูกค้าตามนโยบายคุณภาพของบริษัทฯ
และเพื่อเป็นการประกันการดำเนินการดังกล่าว บริษัทฯ ยังได้รับการรับรองระบบจัดการคุณภาพ
(มอก 9001-2544) จากสถาบันรับรองมาตรฐานไอเอสโอ (MASCI) ตามใบรับรองเลขที่ QMS
03015/619 เมื่อวันที่ 24 มกราคม 2546

สำหรับที่โรงงานพิษณุโลก ได้รับการรับรองระบบการจัดการอาชีวอนามัยและความปลอดภัย มอก.
18001-2542 สำหรับขอบข่ายการผลิตผลิตภัณฑ์ยางมะตอย จากสถาบันรับรองมาตรฐานไอเอสโอ
(MASCI) ตามใบรับรองเลขที่ OHS 0 2010/081 เมื่อวันที่ 12 เมษายน 2545

สำหรับโรงงานนครราชสีมา ได้รับการรับรองความสามารถห้องปฏิบัติการ มอก. 17025-1999
การทดสอบสำหรับผลิตภัณฑ์แอสฟัลต์ซีเมนต์ จากสำนักงานมาตรฐานผลิตภัณฑ์อุตสาหกรรม
กระทรวงอุตสาหกรรม ตามใบรับรองเลขที่ 02T019/0150

ทั้งนี้บริษัทฯไม่มีประวัติการกระทำความผิดเกี่ยวกับกฎหมายว่าด้วยเรื่องสิ่งแวดล้อม

  งานที่ยังไม่ส่งมอบ

ไม่มี